CELEX: 62008TN0311
Language: ro
Date: 2008-08-05 00:00:00
Title: Cauza T-311/08: Acțiune introdusă la 5 august 2008 — Fitoussi/OAPI — Loriot (IBIZA REPUBLIC)

25.10.2008   
            
            
               RO
            
            
               Jurnalul Oficial al Uniunii Europene
            
            
               C 272/32
            
         Acțiune introdusă la 5 august 2008 — Fitoussi/OAPI — Loriot (IBIZA REPUBLIC)
   (Cauza T-311/08)
   (2008/C 272/59)
   Limba în care a fost formulată acțiunea: franceza
   Părțile
   
      Reclamant: Paul Fitoussi (Vincennes, Franța) (reprezentanți: K. Manhaeve, T. van Innis și G. Glas, avocats)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Bernadette Nicole J. Loriot (Ibiza, Spania)
   Concluziile reclamantului
   
               —
            
            
               Anularea Deciziei Camerei a doua de recurs a Oficiului pentru Armonizare în cadrul Pieței Interne din 7 mai 2008 în cauza R 1135/2007-2;
            
         
               —
            
            
               obligarea OAPI la plata cheltuielilor de judecată.
            
         Motivele și principalele argumente
   
      Persoana care solicită înregistrarea mărcii comunitare: Bernadette Nicole J. Loriot
   
      Marca comunitară vizată: Marca figurativă „IBIZA REPUBLIC” pentru produse din clasele 25, 41 și 43 — cererea nr. 3868 072
   
      Titularul mărcii sau al semnului invocat în sprijinul opoziției: Reclamantul
   
      Marca sau semnul invocat în sprijinul opoziției: Marcă figurativă națională care are forma unei stele cu cinci colțuri încadrată de un cerc, pentru produse din clasa 25
   
      Decizia diviziei de opoziție: Respingerea opoziției
   
      Decizia camerei de recurs: Respingerea recursului
   
      Motivele invocate: Încălcarea articolului 8 alineatul (1) litera (b) din Regulamentul nr. 40/94 al Consiliului, în măsura în care (i) marca anterioară s-ar analiza drept o reprezentare a unei stele cu cinci colțuri încadrată de un cerc și nu numai ca o stea, (ii) marca anterioară ar fi o marcă puternică în mod intrinsec și nu o marcă ce prezintă un caracter distinctiv redus și (iii) elementul grafic al mărcii anterioare ar domina elementul verbal și nu invers.